CELEX: 32018D0203
Language: da
Date: 2018-02-09 00:00:00
Title: Rådets gennemførelsesafgørelse (FUSP) 2018/203 af 9. februar 2018 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen

10.2.2018   
            
            
               DA
            
            
               Den Europæiske Unions Tidende
            
            
               L 38/23
            
         RÅDETS GENNEMFØRELSESAFGØRELSE (FUSP) 2018/203
   af 9. februar 2018
   om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2,
   under henvisning til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (1), særlig artikel 12, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 31. juli 2015 afgørelse (FUSP) 2015/1333.
            
         
               (2)
            
            
               Den 2. februar 2018 ændrede FN's Sikkerhedsråds komité, der er nedsat ved De Forenede Nationers Sikkerhedsråds resolution 1970 (2011), opførelsen på listen af et skib, der er omfattet af restriktive foranstaltninger.
            
         
               (3)
            
            
               Bilag V til afgørelse (FUSP) 2015/1333 bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Bilag V til afgørelse (FUSP) 2015/1333 ændres som anført i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 9. februar 2018.
      
         
            På Rådets vegne
         
         E. ZAHARIEVA
         
            Formand
         
      
   
   
      (1)  EUT L 206 af 1.8.2015, s. 34.
   
      BILAG
      I afsnit B, »Enheder«, i bilag V til Rådets afgørelse (FUSP) 2015/1333 affattes punkt 1 således:
      
         »1.   Navn: NADINE
         
            Alias: ikke oplyst Tidligere kendt som: ikke oplyst Adresse: ikke oplyst Opført på listen den: 21. juli 2017 (ændret den 20. oktober 2017, den 27. november 2017, den 18. januar 2018 og den 2. februar 2018)
         
            Supplerende oplysninger
         
         IMO: 8900878. Opført på listen i henhold til punkt 10, litra a) og b), i resolution 2146 (2014) som udvidet og ændret ved punkt 2 i resolution 2362 (2017) (forbud mod at laste, transportere eller losse; forbud mod at anløbe havne). Komitéen forlængede den 18. januar 2018 opførelsen på listen i henhold til punkt 11 i resolution 2146, og denne opførelse på listen er gyldig indtil den 17. april 2018, medmindre komitéen bringer den til ophør tidligere i henhold til punkt 12 i resolution 2146. Flagstat: Palau. Den 19. januar 2018 befandt skibet sig nær kysten ved Muscat, Oman, uden for dets søterritorium.«